**R O M Â N I A Varianta 2**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**Inițiator**

**Vajda György**

**consilier local**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind modificarea statului de funcţii şi organigrama Serviciului public Administraţia Grădinii Zoologice Târgu Mureș pentru susținerea activității cultural-științifice și educaționale**

***Consiliul local municipal Tîrgu Mureş, întrunit în şedinţă ordinară de lucru,***

Văzând expunerea de motive nr. \_\_\_\_\_\_\_ din \_\_\_\_\_\_\_\_ 2019 inițiată de dl. consilier Vajda Gyorgy, privind *modificarea statului de funcţii şi organigrama Serviciului public Administraţia Grădinii Zoologice Târgu Mureș pentru susținerea activității cultural-științifice și educaționale*, precum și prevederile:

legii nr. 191 din 16 aprilie 2002 a grădinilor zoologice si acvariilor publice din România precum și Regulamentul de funcționare a Grădinii Zoologice din Târgu Mureș și a Fundației Tîrgu-Mureș Zoo,

În temeiul art. 51 din Regulamentul de organizare şi funcţionare a Consiliului local municipal Tîrgu Mureş, și a prevederilor art.36 alin. (1), alin. (2) lit. “c“, alin. (5) lit. “a“, art. 45 alin.(1) şi art. 115 alin (1) lit. “b” din Legea nr. 215/2001 a administraţiei publice locale republicată, modificată și completată ulterior

**Hotărăște:**

Art.1. Se aprobă modificarea statului de funcţii şi organigrama Serviciului Public Administraţia Grădinii Zoologice Târgu Mureș pentru susținerea activității cultural-științifice și educaționale - suplimentarea cu 2 posturi pentru desfășurarea activităților de cercetare şi un post pentru conservare specii de animale, activități veterinare - ,conform anexelor 1 şi 2 care fac parte integrantă prin prezenta hotărâre.

Art.2. Se aprobă alocarea sumei de 150 000 lei în bugetul Municipiului Tîrgu Mureș pentru susținerea activității cultural-științifice și educaționale prin Serviciului Public Administraţia Grădinii Zoologice Târgu Mureș.

Art. 3. Se aprobă programul cultural-științific și educațional pe anul 2019 conform anexei nr. 3.

Art. 4. În termen de 90 de zile se va reactualiza Regulamentul de organizare şi funcţionare al Serviciului public Administraţia Grădinii Zoologice.

Art. 6. Cu ducere la îndeplinire a prevederilor prezentei hotărâri se încredințează Executivul Municipiului Tîrgu Mureș respectiv Direcția Economică, Serviciul Public Administrația Grădinii Zoologice şi Direcţia Proiecte cu Finanţare Internaţională, Resurse Umane, Relaţii cu publicul şi Logistică.

Art. 7. În conformitate cu prevedrile art. 19. alin. 1, lit. e din Legea nr. 340/2004, republicată, privind Instituția Prefectului și art. 3 alin. 1 din Legea 554/2004 Legea contenciosului administrativ, prezenta Hotârârea se înaintează Prefectului Județului Mureș pentru exercitarea controlului de legalitate.

**Viză de legalitate**

**p. Secretarul Municipiului Târgu Mureş,**

**Director executiv D.J.C.A.A.P.L.**

**Buculei Dianora-Monica**

**R O M Â N I A Varianta 2**

**JUDEŢUL MUREŞ**

**MUNICIPIUL TÎRGU MUREŞ**

**Nr. \_\_\_\_\_\_\_\_\_ din \_\_\_\_\_\_\_\_\_\_\_\_\_ 2019**

**E X P U N E R E D E M O T I V E**

**privind modificarea statului de funcţii şi organigrama Serviciului public Administraţia Grădinii Zoologice Târgu Mureș pentru susținerea activității cultural-științifice și educaționale**

Pentru că în legea nr. 191/2002 a grădinilor zoologice si acvariilor publice din România (art. 10) este menționat că organizara activitățile cultural-științifice și educaționale este obligatorie. Deoarece numărul personalului angajat este la această dată foarte redus și activitatea Grădinii Zoologice Tîrgu-Mureș – cea mai renumită din România – se desfășoarăla limita de avarie, precum și volumul mare de muncă necesară, susținem sprijinirea acestuia prin angajarea personalui cu pregătire adecvată pentru desfășurarea acestor activități. Totodată menționăm că Grădina Zooligică prin colaborare cu Inspectoratul Școlari Județean, cu Agenția de Protecția Mediului precum și cu alte Organizații Neguvernamentale anual organizează peste 80 de activități cu scop educațional și științific. Ex.: Ziua Ursului, Elefanților, Tigrilor, Bizonului, Ziua Internaționlă a Animalelor, precum și Noaptea la Zoo, Tabără Zoo, Ziua Îndrăgostiților, Ziua Polenizatorilor, Programul Nașii de botez, Ziua Pământului, Ziua Mamelor, Dreamnight, Campania de susținerea plantării de arbori, Ziua păsărilor ocrotite, Noaptea Muzeelor, Vâltoarea Mureșeană, , Manifestări de sărbători de iarnă, etc.

Avem și activități de colaborare cu Institutul de Medicină Veterinară din Cluj Napoca și Facultatea de Zootehnie din București în domeniul cercetării.

Dorim să lărgim acest program existent și funcțional printr-o serie de manifestări cu caracter cultural și de ocrotirea mediului prin punerea la dispoziția artiștilor fotografi și artiștilor plastici a unui spațiu în cadrul pavilionul pentru elefanți. De asemenea prin organizarea unor tabere de creație în cadrul Grădinii Zoologice cu teme legate de natură și educația ecologică. Totodată este necesar inițierea și prin aceasta introducerea în circuitul științific al grădinii Zoologice Tîrgu Mureș a programelor de cercetare și conservare în domeniul animalelor specifice habitatelor naturale din Carpați (râs, cerbi, urși, etc.) și a altor specii de animale periclitate. Prin acest departament se poate organiza totodată prezentări educațional-științifice (simpozioane, prezentări de documentare, dezbateri, etc.) pe această temă nu numai pentru cei avizați ci și pentru elevi, studenți și pentru publicul larg.

În anul 2019 sărbătorim 55 ani de activitate a Grădinii Zoologice din Tîrgu Mureș. Cu această ocazie dorim organizarea unei eveniment cu invitați din țară și străinătate, pentru promovarea Municipiului Tîrgu Mureș, a județului Mureș, a României și a Grădinii Zoologice Tîrgu-Mureș.

Menționăm faptul că Grădina Zoologică Tîrgu-Mureș este cel mai vizitat obiectiv turistic, educațional și cultural din județul Mureș cu peste 300 000 de vizitatori anual. Pentru aceasta consider că trebuie găsite soluțiile legale și financiare pentru susținerea activității cultural-științifice și educaționale care contribuie la promovarea orașului Tîrgu Mureș în țară și peste hotare.

Ca atare propun suplimentarea Statului de funcţii cu 3 posturi de inspectori de specialitate (2 pentru educaţie şi 1 pentru cercetare) şi modificarea în mod corespunzător a Organigramei şi ROF.

**Consilier local**

**Vajda György**